આનું એક કારણ છેલ્લા થોડા મહિનાઓમાં બેંકો પાસે કર્મિશયલી વાયેબલ પ્રોજેક્ટ ધિરાણ માટે આવતા ન હોય એ પણ હોઈ શકે. ઘણાં બધાં પ્રોજેક્ટ પ્રાથમિક ધોરણે મંજૂર થયા હોય, પણ પછી અનેક મંજૂરીઓના તાણાવાણામાં અટવાઈ જાય એટલે બેંકો તેમાં ધિરાણ કરે તો પણ તેવા પ્રોજેક્ટ ઉત્પાદનના સ્ટેજે જલદી પહોંચે નહીં. પરિણામે બેંકોએ કરેલ ધિરાણ બિનઉત્પાદક સાબિત થાય એટલું જ નહીં, આ નાણાં જલદી પરત ન આવે અને બેંકોની એનપીએે વધે અને તેમની બેલેન્સશીટ બગડે. એટલે બેંકો પણ આવું ધિરાણ કરવાનું જોખમ સહેલાઈથી ન લે.